บริการเพย์โรลเจาะตลาดเอสเอ็มอี
กสิกรไทยจับมือฮิวแมนิก้ารุกบริการเพย์โรลธุรกิจเอสเอ็มอี
25 ก.พ. 2553

กสิกรไทยจับมือฮิวแมนิก้ารุกบริการเพย์โรลธุรกิจเอสเอ็มอี 
นายทรงพล ชีวะปัญญาโรจน์ รองกรรมการผู้จัดการ ธนาคารกสิกรไทย เปิดเผยว่า ได้ร่วมมือกับบริษัท ฮิวแมนิก้า นำเสนอบริการด้านระบบบริหารจัดการด้านเงินเดือนของบริษัท (เพย์โรล) โดยเน้นเจาะตลาดลูกค้าเอสเอ็มอี ที่รู้สึกยุ่งยากในการทำข้อมูลเงินเดือน เพราะต้องคำนวณค่าจ้าง ค่าล่วงเวลา ประกันสังคม กองทุนสำรองเลี้ยงชีพ เงินกู้ ภาษีเงินได้ และยิ่งพนักงานมีจำนวนมากขึ้นโอกาสเกิดความผิดพลาดก็ยิ่งสูงขึ้น คาดว่าปีนี้จะมีธุรกิจขนาดกลางขนาดเล็กเข้ามาใช้บริการกว่า 1,000 ราย 
ด้านนายสุนทร เด่นธรรม กรรมการผู้จัดการ บริษัท ฮิวแมนิก้า เปิดเผยว่า บริษัทจะดูและให้ครบวงจร ลูกค้าไม่ต้องกังวลเรื่องภาษี เพราะถ้ามีการเปลี่ยนแปลงข้อกำหนดกฎหมาย ที่เกี่ยวข้องกับการบริหารจัดการด้านทรัพยากรบุคคล ระบบก็จะทำการอัพเดทให้อัตโนมัติ คาดว่าบริการดังกล่าวจะช่วยให้การจัดการด้านข้อมูลเงินเดือนของแต่ละองค์กรมีประสิทธิภาพและช่วยลดต้นทุนในการจัดการได้ถึง 40% 
สำหรับค่าบริการขั้นต่ำอยู่ที่ 10-20 บาทต่อหัวต่อเดือน ขึ้นอยู่กับความซับซ้อนของบริการ หากบริษัทมีพนักงานราวๆ 100 คน จะมีค่าบริการ 1,000-2,000 บาทต่อเดือนเท่านั้น